**ნასყიდობის ხელშეკრულება №**

**ქ. თბილისი, საქართველო 01 იანვარი, 2024 წელი**

|  |  |
| --- | --- |
|  | **წინამდებარე ხელშეკრულების მხარეებს წარმოადგენენ:**  |
|  | **ბანკი:** |  |  |
|  | საფირმო სახელწოდება: |  | **სს ”ლიბერთი ბანკი”** |
| 1. -
 | იურიდიული მისამართი: |  | საქართველო, ქ. თბილისი, ჭავჭავაძის გამზ. №74; |
| 1. -
 | საიდენტიფიკაციო კოდი:  |  | 203828304 |
|  | *საკონტაქტო მონაცემები:* |  |  |
|  | საკორესპონდენტო მისამართი:*(ივსება იმ შემთხვევაში თუ განსხვავდება იურიდიული მისამართისაგან)* |  |       |
|  | ტელეფონი: |  |       |
|  | ელ-ფოსტა: |  |       |
|  | *საბანკო რეკვიზიტები:* |  |  |
|  | ბანკის დასახელება: |  |       |
|  | ბანკის სვიფტ კოდი: |  |       |
|  | ანგარიშის ნომერი: |  |       |
|  | *წარმომადგენელი (ხელმომწერი) პირი:* |  |  |
|  | სახელი და გვარი: |  |       |
|  | წარმომადგენლის თანამდებობა: |  |       |

|  |  |  |  |
| --- | --- | --- | --- |
|  | **მყიდველი:**  |  |  |
|  | სახელწოდება/სახელი და გვარი: |  |  |
|  | საიდენტიფიკაციო/პირადი ნომერი: |  |       |
|  | იურიდიული/საცხოვრებელი მისამართი: |  |       |
|  | *საკონტაქტო მონაცემები:* |  |  |
|  | საკონტაქტო პირი: |  |       |
|  | საკორესპონდენტო მისამართი:*(ივსება თუ განსხვავდება იურიდიული/საცხოვრებელი მისამართისაგან)* |  |       |
|  | ტელეფონი: |  |       |
|  | ელ-ფოსტა: |  |       |
|  | *წარმომადგენელი (ხელმომწერი პირი):* |  |  |
|  | სახელი და გვარი: |  |       |
|  | პირადი ნომერი: |  |       |
|  | წარმომადგენლის თანამდებობა: |  |       |

|  |  |
| --- | --- |
|  | **ხელშეკრულების საგანი** |

* 1. **ხელშეკრულების** საფუძველზე და მისი პირობების შესაბამისად:
	2. **ბანკი** იღებს ვალდებულებას **ხელშეკრულების** მე-3 მუხლით განსაზღვრულ **უძრავ** **ნივთზე** (შემდგომში - **ნასყიდობის საგანი**) საკუთრების უფლება გადასცეს **მყიდველს**, მიაწოდოს **ნასყიდობის საგანი** და მასთან დაკავშირებული საბუთები (შემდგომში - **ნასყიდობა**);
	3. **მყიდველი** იღებს ვალდებულებას მიიღოს **ნასყიდობის** **საგანი** და გადაუხადოს **ბანკს ხელშეკრულების** მე-4 მუხლით განსაზღვრული საფასური (შემდგომში - **ხელშეკრულების საფასური**).
	4. **ნასყიდობის საგნის** აღწერა, მისი **მყიდველისათვის** მისი მიწოდების პირობები, აგრეთვე **ხელშეკრულების საფასურის** მოცულობა, **პირგასამტეხლო** და **მხარეთა** მიერ შეთანხმებული სხვა დამატებითი პირობები მოცემულია **ნასყიდობის** **ხელშეკრულების** მე-3 და მე-4 მუხლებში.

|  |  |
| --- | --- |
|  | **ნასყიდობის საგნის აღწერა და მიწოდების პირობები** |
|  | **ნასყიდობის სანგის** აღწერა: |  | [ნასყიდობის საგანი განსაზღვრულია ხელშეკრულების #1 დანართით] |
|  | **ნასყიდობის საგნის მყიდველისათვის** მიწოდების ვადა: |  | [ხელშეკრულების ხელმოწერიდან [ვადა]] |
|  | **ნასყიდობის საგნის** სრულად ან ნაწილ-ნაწილ მიწოდების მიღება–ჩაბარება: |  | [ნასყიდობის საგნის ან მისი ნაწილის მიწოდება საჭიროებს მიღება–ჩაბარების აქტით დადასტურდებას] < ან > [ნასყიდობის საგნის ან მისი ნაწილის მიწოდება მიღება–ჩაბარების აქტით დადასტურებას არ საჭიროებს] < ან > [მიეთითოს ნასყიდობის საგნის ან მისი ნაწილის მიწოდების დამატებითი პირობები რის საფუძველზე და შესაბამისი პერიოდულობით მხარეთა შორის უნდა გაფორმდეს შესაბამისი მიწოდების მიღება–ჩაბარების აქტი];  |
|  | **ნასყიდობის საგნის მყიდველის** საკუთრებაში გადასვლა: |  | [ნასყიდობის საგანი მყიდველის საკუთრებაში გადადის საკუთრების უფლების რეესტრში რეგისტრაციისას, რეესტრისთვის წარდგენილი შემდეგი დოკუმენტების საფუძველზე: მხარეთა მიერ ხელმოწერილი ხელშეკრულება და ნასყიდობის საგნის მიღება-ჩაბარების აქტი.] < ან > [ნასყიდობის საგანი მყიდველის საკუთრებაში გადადის მას შემდეგ რაც მყიდველი სრულად გადაიხდის ხელშეკრულების საფასურს და რეესტრს წარუდგენს შემდეგი სახის დოკუმენტაციას: მხარეთა მიერ ხელმოწერილი ხელშეკრულება; ხელშეკრულების საფასურის გადახდის დამადასტურებელი ქვითარი და ნასყიდობის საგნის მიღება-ჩაბარების აქტი. ამასთან, ნასყიდობის საგნის მყიდველის საკუთრებაში გადასვლამდე ბანკი იღებს ვალდებულებას ხელშეკრულების ხელმოწერიდან [ვადა] დაარეგისტრიროს ნასყიდობის საგანზე საკუთრების უფლებასთან დაკავშირებული ვალდებულება.]  |
|  | **ნასყიდობის საგანზე** საკუთრების უფლებასთან დაკავშირებული ვალდებულებები: |  | [მხარეები არ შეთანხმებულან ნასყიდობის საგანზე საკუთრების უფლებასთან დაკავშირებულ ვალდებულებებზე:] < ან > [მყიდველის მიერ ბანკისათვის ხელშეკრულების საფასურის სრულად გადახდამდე და მყიდველის საკუთრებაში ნასყიდობის საგნის გადასვლამდე, ბანკი არ არის უფლებამოსილი, მყიდველის წინასწარი წერილობითი თანხმობის გარეშე, განკარგოს (გაასხვისოს, უფლებრივად დატვირთოს, გარდაქმნას და სხვა) ნასყიდობის საგანი.]  |

|  |  |
| --- | --- |
|  | **საფასური, პირგასამტეხლო და დამატებითი პირობები** |
|  | **ხელშეკრულების** **საფასური**: |  | [[რიცხვი ციფრებით] [(რიცხვი სიტყვებით)] [ვალუტა] [უცხოური ვალუტის შემთხვევაში დამატებით ტექსტი: 1. თუ გადახდა ხდება ავანსად: ექვივალენტი ეროვნულ ვალუტაში გადახდის (ავანსის) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად; 2. თუ გადახდა ხდება საქონლის/მომსახურების მიწოდების შემდეგ: ექვივალენტი ეროვნულ ვალუტაში საქონლის/მომსახურების მიწოდების (ან მიღება-ჩაბარების აქტის გაფორმების) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად; 3. თუ ნაწილის გადახდა ხდება ხდება წინასწარ, ხოლო ნაწილის საქონლის/მომსახურების მიწოდების შემდეგ: პირველი ნაწილის გადახდა მოხდება ეროვნულ ვალუტაში გადახდის (ავანსის) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად, ხოლო დარჩენილი ნაწილის გადახდა ეროვნულ ვალუტაში საქონლის/მომსახურების მიწოდების (ან მიღება-ჩაბარების აქტის გაფორმების) დღისთვის არსებული საქართველოს ეროვნული ბანკის მიერ ფიქსირებული ოფიციალური კურსის შესაბამისად.] < ან > [სხვა პირობა]; |
|  | გადასახადები და გადასახდელები: |  | ხელშეკრულების საფასური [მოიცავს ან არ მოიცავს] კანონმდებლობით გათვალისწინებულ ყველა სახის გადასახდელს და გადასახადს < ან > [სხვა პირობა];  |
|  | გადახდის პირობები: |  | [ხელშეკრულების საფასური გადახდილი იქნება მხარეთა შორის მიღება-ჩაბარების აქტის ხელმოწერიდან და რეესტრში ნასყიდობის საგანზე მყიდველის საკუთრების უფლების რეგისტრაციდან [ვადა და პერიოდულობა < ან > [ხელშეკრულების „ა“ დანართში განსაზღვრული გრაფიკის შესაბამისად]] < ან > [ხელშეკრულების საფასური გადახდილი იქნება [პირობა, ვადა და პერიოდულობა < ან > [ხელშეკრულების „ა“ დანართში განსაზღვრული გრაფიკის შესაბამისად]]  |
|  | **მხარეთა** შორის **ანგარიშსწორების** ფორმა: |  | უნაღდო  |
|  | **პირგასამტეხლო** და მისი გადახდის პირობები: |  | [ხელშეკრულებით ნაკისრი ნებისმიერი ვალდებულების დარღვევისათვის გამყიდველს ბანკის სასრგებლოდ დაეკისრება ერთჯერადი პირგასამტეხლო ხელშეკრულების საფასურის მოცულობის 1%–ის ოდენობით და ყოველდღიური პირგასამტეხლო თითოეული დარღვეული ვალდებულების სრულად და ჯეროვნად შესრულებამდე ყოველი ვადაგადაცილებული დღისათვის (სრული ან არასრული) ხელშეკრულების საფასურის მოცულობის 0.5%-ის ოდენობით] < ან > [სხვა პირობა].  |
|  | **მხარეთა** შორის შეთანხმებული სხვა დამატებითი პირობები: |  | მიეთითება ყველა სხვა დამატებითი პირობა რომელიც არ არის გათვალისწინებული ხელშეკრულებით ან/და განსხვავებულად არეგულირებს ხელშეკრულების არსებულ პირობებს  |

|  |  |
| --- | --- |
|  | **ხელშეკრულების მოქმედების ფარგლები** |

1. **მხარეთა** შორის დადებული **ხელშეკრულება** შედგება შემდეგი დოკუმენტებისაგან: (ა) წინამდებარე **ნასყიდობის ხელშეკრულება** ან/და (ბ) ნებისმიერი დამატებითი **დანართი.** ამასთან:
2. **ნასყიდობის ხელშეკრულების** პირობებსა და **დანართ(ებ)ის** პირობებს შორის წინააღმდეგობის არსებობისას უპირატესობა მიენიჭება **დანართ(ებ)ის** პირობებს;
3. **ნასყიდობის** **ხელშეკრულების** მე-3 ან/და მე-4 მუხლის პირობებსადა **ნასყიდობის ხელშეკრულების** სხვა პირობებს შორის წინააღმდეგობის არსებობისასუპირატესობა მიენიჭება **ხელშეკრულების** მე-3 და მე-4მუხლებით განსაზღვრულ პირობებს;
4. **დანართ(ებ)ის** პირობებს შორის წინააღმდეგობის არსებობისას უპირატესობა მიენიჭება იმ **დანართის** პირობებს, რომელიც ადგენს უფრო სპეციალურ პირობებს და განკუთვნილია კონკრეტული სამართალურთიერთობის მოსაწესრიგებლად.

|  |  |
| --- | --- |
|  | **ტერმინთა განმარტებები** |

* 1. თუ წინამდებარე **ნასყიდობის ხელშეკრულებით** სხვა რამ არ არის განსაზღვრული ან/და მისი კონტექსტიდან სხვა რამ არ გამომდინარეობს, ქვემოთმოცემულ ტერმინებს ენიჭებათ შემდეგი მნიშვნელობა:
	2. **ანგარიში** - **ბანკში** არსებული **მყიდველის** საბანკო ანგარიშ(ებ)ი (ასეთის არსებობის შემთხვევაში);
	3. **ანგარიშსწორება** - სხვადასხვა საშუალებებით (მათ შორის საბანკო დაწესებულებების მეშვეობით) გადამხდელი **პირის** მიერ ფულადი სახსრების მიმღები **პირისათვის** გადაცემის შესრულების პროცესი;
	4. **ბანკი** - **ნასყიდობის ხელშეკრულების** 1.1. პუნქტში მითითებული **პირი**, რომელიც წარმოადგენს **ხელშეკრულების** **მხარეს**;
	5. **განცხადებები და გარანტიები - ნასყიდობის ხელშეკრულების** მე-7 მუხლშიმოცემული **მყიდველის** განცხადებები და გარანტიები;
	6. **დანართი** - **მხარეთა** მიერ ხელმოწერილი ნებისმიერი დამატებითი დანართ(ებ)ი, რომელიც აზუსტებს, ცვლის ან/და წყვეტს **ხელშეკრულებას** ან/და მის პირობებს და წარმოადგენს **ხელშეკრულების** განუყოფელ ნაწილს;
	7. **კანონმდებლობა** - საქართველოს მოქმედი საკანონმდებლო და კანონქვემდებარე ნორმატიული აქტების, აგრეთვე საქართველოს ნორმატიულ აქტთა სისტემაში მოქცეული საქართველოს საერთაშორისო ხელშეკრულებების და შეთანხმებების ერთობლიობა;
	8. **კონფიდენციალური ინფორმაცია** - თუ **ხელშეკრულებით** სხვა რამ არ არის განსაზღვრული, **ხელშეკრულების** ხელმოწერის ან/და მისი შესრულების შედეგად ერთ-ერთი **მხარის** მიერ მეორე **მხარის** შესახებ მიღებული, დამუშავებული, შექმნილი ან/და გაგზავნილი ნებისმიერი ინფორმაცია/დოკუმენტაცია (მათ შორის ინფორმაცია/დოკუმენტაცია **მხარის** პერსონალური, წილობრივი, ფინანსური მონაცემების, **მხარის** მფლობელი/მმართველი/ურთიერთდაკავშირებული **პირ(ებ)ის**, **მესამე პირ(ებ)თან** არსებული გარიგებ(ებ)ის, მფლობელობაში არსებული მოძრავი ან/და უძრავი ობიექტ(ებ)ის, ბიზნეს პროცესის/პროცედურების, მარკეტინგული სტრატეგიის, პროექტ(ებ)ის ან/და სხვა სახის მონაცემების შესახებ) ან/და სხვა მნიშვნელოვანი ინფორმაცია/დოკუმენტაცია;
	9. **მესამე პირ(ებ)ი** - ნებისმიერი **პირი**, რომელიც არ წარმოადგენს **ხელშეკრულების მხარეს**;
	10. **მყიდველი** - **ნასყიდობის** **ხელშეკრულების** 1.2. პუნქტში მითითებული **პირი**, რომელიც წარმოადგენს **ხელშეკრულების** **მხარეს**;
	11. **ნასყიდობის** **ხელშეკრულება** - **მხარეთა** შორის დადებული წინამდებარე გარიგება;
	12. **მოძრავი ნივთი** - ნებისმიერი ნივთ(ებ)ი (მათ შორის და არამარტო **ნასყიდობის საგნის** საკუთვნებელი), რომელიც **კანონმდებლობის** მიხედვით არ არის **უძრავი ნივთ(ებ)ი;**
	13. **მხარე/მხარეები** - **ბანკი** ან/და **მყიდველი** კონტექსტის შესაბამისად;
	14. **ნივთობრივად უნაკლო** - **უძრავი ნივთი** ნივთობრივად უნაკლოა, თუ იგი შეესაბამება შეთანხმებულ პირობებს; ხოლო, თუ ეს პირობები შეთანხმებული არ არის, მაშინ **უძრავი ნივთი** ნივთობრივად უნაკლოა, თუკი ის ვარგისია **ხელშეკრულებით** გათვალისწინებული ან ჩვეულებრივი გამოყენებისათვის. ამასთან, ნივთობრივ ნაკლს უთანაბრდება, თუ **ბანკი** **მყიდველს** გადასცემს ნივთის მხოლოდ ნაწილს, სულ სხვა ნივთს, მცირე რაოდენობით ან, თუ ნივთის ერთი ნაწილი ნაკლის მქონეა;
	15. **პირგასამტეხლო (ჯარიმა) – ხელშეკრულებით** განსაზღვრულიფულადი თანხა, რომლის გადახდაც **მხარეს** დაეკისრება **ხელშეკრულებით** ნაკისრი ვალდებულებების დარღვევის შემთხვევაში, **ხელშეკრულებითვე** განსაზღვრული პირობებით. ამასთან, **პირგასამტეხლოს** დაანგარიშება დაიწყება დამრღვევი **მხარის** მიერ ნაკისრი ვალდებულებების შეუსრულებლობის ან/და არაჯეროვანი შესრულების მომენტიდან, თუ **ხელშეკრულებით** სხვა რამ არ იქნება გათვალისწინებული, ხოლო პირგასამტეხლოს გადახდის ვალდებულება **ხელშეკრულების** დამრღვევ **მხარეს** წარმოეშვება, მხოლოდ მეორე **მხარის** მოთხოვნის საფუძველზე.;
	16. **პირი/პირები** - ფიზიკური პირ(ებ)ი, იურიდიული პირ(ებ)ი (მათ შორის საჯარო სამართლის იურიდიული პირ(ებ)ი), არასამეწარმეო (არაკომერციული) იურიდიული პირ(ებ)ი ან/და **კანონმდებლობის** საფუძველზე შექმნილი სხვა ორგანიზაციული/არარეგისტრირებული წარმონაქმნ(ებ)ი;
	17. **რეესტრი** - საქართველოს იუსტიციის სამინისტროს მმართველობის სფეროში მოქმედი საჯარო სამართლის იურიდიული პირი – საჯარო რეესტრის ეროვნული სააგენტო, საქართველოს შინაგან საქმეთა სამინისტროს სფეროში მოქმედი საჯარო სამართლის იურიდიული პირი – საქართველოს შინაგან საქმეთა სამინისტროს მომსახურების სააგენტო, ფასიანი ქაღალდების რეგისტრატორი ან/და სხვა **კანონმდებლობით** განსაზღვრული მარეგისტრირებელი სუბიექტი, რომელიც **ხელშეკრულების** საფუძველზე ახორციელებს **ნასყიდობის** **საგანთან** დაკავშირებული **მხარის** უფლებების ან/და მოვალეობების რეესტრში რეგისტრაციას;
	18. **საბანკო დღე - ბანკის** მიერ დადგენილი სამუშაო დღის (**ბანკის** მიერ განსაზღვრული დასვენების ან/და **კანონმდებლობით** დადგენილი უქმე დღეების გარდა) ის ნაწილი, რომლის განმავლობაშიც **ბანკი** ახორციელებს საბანკო მომსახურებას;
	19. **უფლებრივად** **უნაკლო** - **უძრავი ნივთი**, რომლის მიმართ **მესამე პირ(ებ)ს** არ შეუძლიათ გამოიყენონ რაიმე სახის უფლებები **მყიდველის** წინააღმდეგ ან/და წარუდგინონ **მყიდველს** პრეტენზია აღნიშნული უფლებების გამო;
	20. **უძრავი ნივთი** – მიწის ნაკვეთ(ებ)ი მასზე არსებული შენობა-ნაგებობ(ებ)ით ან მის/მათ გარეშე, შენობა-ნაგებობა/შენობა-ნაგებობები (მშენებარე, აშენებული ან დანგრეული), შენობა-ნაგებობ(ებ)ის ერთეულ(ებ)ი (მშენებარე, აშენებული ან დანგრეული) და ხაზობრივი ნაგებობა/ნაგებობები;
	21. **ფორს-მაჟორი/ფორს-მაჟორული გარემოებ(ებ)ი** - **ხელშეკრულების** ხელმოწერის შემდეგ წარმოშობილი დაუძლეველი ძალის გარემოებები, სტიქიური მოვლენები, კატაკლიზმები, ომი, სამოქალაქო არეულობა, გაფიცვა, ლოკაუტი, კარანტინი, საკანონმდებლო, აღმასრულებელი ხელისუფლების ან/და თვითმმართველობის ორგანოების, საერთაშორისო საგადამხდელო სისტემების გადაწყვეტილებები და ა.შ. რომელიც: (ა) არ არის დაკავშირებული **მხარეთა** ქმედებასთან ან/და უმოქმედობასთან; და (ბ) შეუძლებელს ხდის **მხარეთა** მიერ **ხელშეკრულებით** ნაკისრი ვადამოსული ვალდებულებ(ებ)ის სრულ და ჯეროვან შესრულებას;
	22. **ხელშეკრულება** - **მხარეთა** შორის გაფორმებული: (ა) **ნასყიდობის** **ხელშეკრულება**; ან/და (ბ) ნებისმიერი დამატებითი **დანართი**, რომელიც დაიდო/დაიდება ხელშეკრულებასთან დაკავშირებით და წარმოადგენს მის განუყოფელ ნაწილს.

|  |  |
| --- | --- |
|  | **განცხადებები და გარანტიები** |

1. **მყიდველი** აცხადებს და იძლევა გარანტიას, რომ:
2. წარმოადგენს უფლებაუნარიან და ქმედუნარიან **პირს,** რომელსაც **ხელშეკრულების** დადების მიზნით მოპოვებული აქვს ყველა საჭირო თანხმობა, ნებართვა ან/და დავალება (მინდობილობა);
3. **ხელშეკრულების** დადება ან/და შესრულება არ მოდის წინააღმდეგობაში **კანონმდებლობასთან** (მათ შორის **მყიდველის** იურისდიქციის კანონმდებლობასთან), საერთაშორისო ნორმებთან, **მყიდველის** დებულებებთან, წესდებებთან, გადაწყვეტილებებთან, სადამფუძნებლო ან/და სხვა სახის დოკუმენტებთან, არ იწვევს სხვა სახელშეკრულებო/სამართლებრივი ურთიერთობებით ნაკისრი/განსაზღვრული ვალდებულებ(ებ)ის დარღვევას და არ წარმოშობს **მესამე პირ(ებ)ისათვის** **ხელშეკრულებაზე** შეცილების უფლებას;
4. **ხელშეკრულების** დადების თარიღისათვის მისთვის არ არის ცნობილი **ფორს-მაჟორის** არსებობის შესახებ, რომელიც შეუძლებელს გახდის **მხარეთა** მიერ **ხელშეკრულებით** ნაკისრი ვადამოსული ვალდებულებების სრულად და ჯეროვნად შესრულებას;
5. **მყიდველი** მოპასუხის ან მესამე პირის სახით არ მონაწილეობს სასამართლო ან/და საარბიტრაჟო დავაში, ადმინისტრაციულ წარმოებებში, რომელიც ხელს შეუშლის **მხარეთა** მიერ **ხელშეკრულებით** ნაკისრი ვალდებულებების სრულ და ჯეროვან შესრულებას;
6. წარმოადგენს გადახდისუნარიან **პირს,** რომლის მიმართ არ მიმდინარეობს გადახდისუუნარობის (გაკოტრების ან რეაბილიტაციის) საქმისწარმოება, ლიკვიდაციის პროცესი, ან/და არ არსებობს სხვა სახის გარემოება, რომელიც ხელს შეუშლის **მხარეთა** მიერ **ხელშეკრულებით** ნაკისრი ვალდებულებების სრულ და ჯეროვან შესრულებას;
7. **ხელშეკრულების** დადების მიზნით, **ბანკისათვის** წარდგენილი ინფორმაცია არის უტყუარი და ზუსტი, ხოლო დოკუმენტები (მათ შორის ერთმნიშვნელოვნად წესდება, სადამფუძნებლო დოკუმენტ(ებ)ი, დავალება (მინდობილობა) და სხვა) წარმოადგენს სრულ და მოქმედ რედაქციას;
8. არ მონაწილეობს, პირდაპირ ან არაპირდაპირ, რაიმე უკანონო საქმიანობაში (მათ შორის, ფულის გათეთრებაში, იარაღით ვაჭრობაში, ნარკოტიკებით ვაჭრობაში ან/და ტერორიზმში), რომელიც ეწინააღმდეგება ნებისმიერი იურისდიქციის კანონმდებლობას (მათ შორის, **მყიდველის** რეზიდენტი ქვეყნის იურისდიქციის კანონმდებლობას) და არ იყნებს თავის საქმიანობაში (მათი თანხმობის ან/და შესაბამისი ნებართვის გარეშე) არასრულწლოვნის ან/და შეზღუდული შესაძლებლობის მქონე **პირების** შრომას.
9. **ხელშეკრულების** დადებისას **ბანკის** ან/და **მესამე პირ(ებ)ის** მხრიდან ადგილი არ ჰქონია, **მყიდველის** ან/და მისი ახლობლების მიმართ იძულებას, მოტყუებას ან/და მუქარას, **ბანკს** არ უსარგებლია **მყიდველის** მძიმე ფინანსური მდგომარეობით და არ გამოუყენებია ბოროტად **ბანკის** საბაზრო ძალაუფლება.
10. **მყიდველი** ვალდებულია დაუყოვნებლივ შეატყობინოს **ბანკს** ნებისმიერი გარემოებ(ებ)ის შესახებ, რამაც შესაძლოა გამოიწვიოს **ხელშეკრულებაში** მითითებული **განცხადებებისა** **და** **გარანტიების** ან/და **ხელშეკრულებით** ნაკისრი ნებისმიერი ვალდებულებ(ებ)ის დარღვევა.
11. **მხარეები** აცნობიერებენ და თანხმდებიან, რომ **ხელშეკრულებას** დებენ **განცხადებებსა** **და** **გარანტიებზე** დაყრდნობით და თვლიან მათ **ხელშეკრულების** პირობებად. შესაბამისად, **ხელშეკრულებით** გათვალისწინებული **განცხადებების** **და** **გარანტიების** დარღვევა საკმარის საფუძველს წარმოადგენს **ბანკის** მიერ **ხელშეკრულებაზე** ცალმხრივი უარის სათქმელად.

|  |  |
| --- | --- |
|  | **ხელშეკრულების ძირითადი პირობები** |

* 1. ***ნასყიდობის საგნის მყიდველისათვის მიწოდება***. თუ **ხელშეკრულებით** სხვა რამ არ არის განსაზღვრული, **ბანკი** ვალდებულია **მყიდველს** მიაწოდოს **ნივთობრივად** და **უფლებრივად** **უნაკლო** **ნასყიდობის საგანი.**
	2. **ბანკის** მიერ **მყიდველისათვის** **ნასყიდობის საგნის** მიწოდება, თუ ეს გათვალისწინებულია **ხელშეკრულებით**, უნდა დასტურდებოდეს **მხარეთა** შორის შედგენილი მიღება-ჩაბარების აქტით.
	3. **ბანკის** მიერ **მყიდველისათვის ნასყიდობის საგანი** მიწოდებულად ჩაითვლება, **ნასყიდობის საგნის მყიდველისათვის** გადაცემის მომენტიდან.
	4. თუ **ხელშეკრულებით** სხვა რამ არ არის განსაზღვრული, **მყიდველი** ვალდებულია **ნასყიდობის** **საგნის** ფაქტობრივი მიღებიდან 1 (ერთი) კალენდარული დღის ვადაში, აღნიშნული უფლებ(ებ)ის რეგისტრაციის მიზნით მიმართოს **რეესტრს** და წარადგინოს ყველა აუცილებელი და საჭირო დოკუმენტაცია. ამასთან **მყიდველის** აღნიშნული ვალდებულება **ბანკს** არ ართმევს უფლებას, აღნიშნული ვადის განმავლობაში ან მისი ამოწურვის შემდგომ, მიმართოს **რეესტრს ნასყიდობის საგანთან** დაკავშირებული ზემოხსენებული უფლებ(ებ)ის (მათ შორის **ნასყიდობის** **საგანზე** **მყიდველის** საკუთრების უფლების) რეგისტრაციის მოთხოვნით.

|  |  |
| --- | --- |
|  | **მხარეთა პასუხისმგებლობა** |

* 1. **მხარეები** იღებენ ვალდებულებას აუნაზღაურონ ერთმანეთს მათ მიერ **ხელშეკრულების** შეუსრულებლობის ან არაჯეროვნად შესრულების შედეგად მიყენებული ზიანი (ზარალი) **კანონმდებლობით** ან/და **ხელშეკრულებით** დადგენილი წესით.
	2. მიუხედავად **ნასყიდობის ხელშეკრულების** 9.1. პუნქტით განსაზღვრული გარანტიისა, **მყიდველის** მიერ **ხელშეკრულებით** ნაკისრი ვალდებულებების სრულად და ჯეროვნად შესრულების უზრუნველსაყოფად, **მყიდველი** აცხადებს წინასწარ თანხმობას **ბანკის** სრულ უფლებამოსილებაზე, **ბანკმა** საკუთარი შეხედულებისამებრ:
	3. **მყიდველის** ნებისმიერი სახის **ბანკში** არსებული **ანგარიშიდან** უაქცეპტოდ ჩამოწეროს ყველა გადასახდელი (მათ შორის ერთმნიშვნელოვნად ხელშეკრულების საფასური, ზიანის/ზარალის ანაზღაურების თანხები) და მიმართოს არსებული ფულადი ვალდებულებების დასაფარად/შესამცირებლად;
	4. თუ გადასახდელი და **ანგარიშზე** რიცხული თანხა სხვადასხვა ვალუტაშია, **ბანკმა** თავად განახორციელოს კონვერტაცია გადახდის თარიღისათვის **ბანკში** მოქმედი კომერციული კურსით, ხოლო კონვერტაციის მომსახურების ღირებულება ასევე უაქცეპტოდ ჩამოწეროს **მყიდველის** **ანგარიშიდან.**
	5. **ბანკის** წინაშე არსებული **მყიდველის** ვალდებულებები (მათ შორის ერთმნიშვნელოვნად **ხელშეკრულების** **საფასურის** გადახდის ვალდებულებაში და სხვა) გაქვითოს **მყიდველის** წინაშე არსებულ **ბანკის** ნებისმიერ ვალდებულებაში.

|  |  |
| --- | --- |
|  | **ხელშეკრულების მოქმედება და ხელშეკრულების შეწყვეტა** |

* 1. თუ **ნასყიდობის ხელშეკრულებით** სხვა რამ არ არის განსაზღვრული, **ხელშეკრულება** ძალაში შედის **მხარეთა** მიერ მისი ხელმოწერის დღიდან და მოქმედებს **მხარეთა** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებამდე.
	2. **ხელშეკრულებით** ან/და **კანონმდებლობით** განსაზღვრულ შემთხვევებში და პირობებით შესაძლებელია **ხელშეკრულების** ვადამდე სრულად ან ნაწილობრივ შეწყვეტა:
	3. **ბანკის** მიერ, თუ **მყიდველი** სრულად და ჯეროვნად არ შეასრულებს **ხელშეკრულებით** განსაზღვრულ ნებისმიერ ვალდებულებას (მათ შორის, ფულად ვალდებულებას, **განცხადებებს და გარანტიებს**, ნებისმიერ პირობას ან/და სხვა ვალდებულებას);
	4. **მხარეთა** წერილობითი შეთანხმებით;
	5. **ხელშეკრულებით** ან/და **კანონმდებლობით** გათვალისწინებულ სხვა შემთხვევებში.
	6. თუ **ხელშეკრულების** სრულად ან ნაწილობრივ შეწყვეტის შედეგები (მათ შორის პასუხისმგებლობა) არ არის გათვალისწინებული **ხელშეკრულებით**,მაშინ **მხარეები** იხელმძღვანელებენ შესაბამისი **კანონმდებლობით**.

|  |  |
| --- | --- |
|  | **ანგარიშსწორება** |

1. **ხელშეკრულების** საფუძველზე არსებული ფულადი ვალდებულებები, გარდა **ხელშეკრულების საფასურისა**, უნდა შესრულდეს (გადახდილ უნდა იქნას) შესაბამისი ფულადი ვალდებულებ(ებ)ის წარმოშობიდან (**პირგასამტეხლოს**, ზიანის/ზარალის ანაზღაურების შემთხვევაში მისი/მათი გადახდის მოთხოვნის წარდგენიდან) 10 (ათი) **საბანკო** **დღის** ვადაში.
2. თუ **ხელშეკრულებით** სხვა რამ არ არის განსაზღვრული, **მხარეთა** შორის **ანგარიშსწორება** წარმოებს უნაღდო **ანგარიშწორების** წესით.
3. უნაღდო **ანგარიშწორების** შემთხვევაში ფულადი სახსრები უნდა ჩაირიცხოს **ხელშეკრულებაში** მითითებულ ან **მხარეთა** მიერ დამატებით მიწოდებულ/განსაზღვრულ საბანკო რეკვიზიტებზე.

|  |  |
| --- | --- |
|  | **კომუნიკაცია** |

1. **მხარეთა** შორის ნებისმიერი ურთიერთობა უნდა განხორციელდეს წერილობითი ფორმით და მიეწოდოს **მხარეს** **ნასყიდობის** **ხელშეკრულებაში** ან/და **ბანკთან** არსებულ სხვა ხელშეკრულებ(ებ)ში მითითებულ საკონტაქტო მონაცემებზე პირადად, კურიერის (მათ შორის რეგისტრირებული ფოსტის ან/და სასამართლო კურიერის), ელექტრონული ფოსტის, ფიჭური კავშირგაბმულობის (მოკლეტექსტური შეტყობინების) ან/და **ბანკის** მიერ შემდგომში განსაზღვრული კომუნიკაციის სხვა საშუალებებით, იმის გათვალისწინებით, რომ:
2. **მყიდველის** მიერ **ბანკისათვის** პირადად ან/და კურიერის საშუალებით გაგზავნილი შეტყობინება ჩაბარებულად ითვლება **ბანკის** კანცელარიაში შეტყობინების რეგისტრაციის დღეს, ხოლო ელექტრონული ფოსტის მისამართზე გაგზავნისას, **ბანკის** მიერ **მყიდველისთვის** მიღების დამადასტურებელი საპასუხო ელექტრონული წერილის გაგზავნის დღეს;
3. **ბანკის** მიერ **მყიდველისათვის** კურიერის (მათ შორის რეგისტრირებული ფოსტის ან/და სასამართლო კურიერის) საშუალებით გაგზავნილი შეტყობინება ჩაბარებულად ითვლება **მყიდველისთვის** ჩაბარების დღეს, ხოლო აღნიშნული ჩაბარების დადასტურების არ არსებობის შემთხვევაში **მყიდველის** მისამართზე შეტყობინების ნებისმიერი **პირისთვის** ჩაბარებიდან მომდევნო კალენდარულ დღეს;
4. **ბანკის** მიერ **მყიდველისათვის** ელექტრონული ფოსტის საშუალებით გაგზავნილი შეტყობინება ჩაბარებულად ითვლება **მყიდველის** ელექტრონული ფოსტის სერვერიდან მიღებული დასტურის (ადრესატის ელექტრონულ ფოსტაში რეგისტრაციის შესახებ შეტყობინების) გაცემის დღეს. ხოლო ასეთი დასტურის არ არსებობის შემთხვევაში მომდევნო კალენდარულ დღეს;
5. **ბანკის** მიერ **მყიდველისათვის** ფიჭური კავშირგაბმულობის (მოკლეტექსტური შეტყობინების) ან/და **ბანკის** მიერ შემდგომში განსაზღვრული კომუნიკაციის სხვა საშუალებებით გაგზავნილი შეტყობინება ჩაბარებულად ითვლება შეტყობინების გაგზავნიდან მომდევნო კალენდარულ დღეს.
6. იმ შეთხვევაში თუ **მყიდველი** **ხელშეკრულებით** გათვალისწინებული ნებისმიერი საკონტაქტო მონაცემის (მათ შორის **ხელშეკრულებაში** არსებული ნებისმიერი რეკვიზიტის) ცვლილების შესახებ წინასწარ არ შეატყობინებს **ბანკს** ან/და უშუალოდ ან საკონტაქტო პირის საშუალებით უარს განაცხადებს **ხელშეკრულების** საფუძველზე გაგზავნილი შეტყობინების მიღებაზე, ან გაგზავნილი შეტყობინება ვერ ჩაბარდება **მყიდველს** მისამართზე არყოფნის მიზეზით ზედიზედ ორჯერ, **ბანკის** მიერ განხორციელებული ნებისმიერი ასეთი შეტყობინება ჩაითვლება ჩაბარებულად შეტყობინების გაგზავნიდან მომდევნო კალენდარულ დღეს.

|  |  |
| --- | --- |
|  | **კონფიდენციალურობა** |

1. **მხარე** ვალდებულია, როგორც **ხელშეკრულების** მოქმედების ვადაში, ასევე სახელშეკრულებო ურთიერთობის დასრულების შემდეგაც, არ გაამჟღავნოს ან/და **მესამე** **პირ(ებ)ს** არ გადასცეს **კონფიდენციალური ინფორმაცია**.
2. **კონფიდენციალურ ინფორმაციას** არ განეკუთვნება: (ა) ინფორმაცია რომელიც **კანონმდებლობის** საფუძველზე არის/გახდება საჯარო; (ბ) ინფორმაცია, რომლის გამჟღავნების თაობაზეც არსებობს **კონფიდენციალური** **ინფორმაციის** მესაკუთრე **მხარის** წინასწარი წერილობითი თანხმობა ან/და **მხარეთა** შეთანხმება; (გ) ინფორმაცია,რომლისგამჟღავნებაცგანხორციელდება, **კანონმდებლობით** გათვალისწინებულ შემთხვევებში, მათ შორის **მესამე** **პირ(ებ)ის** კანონიერი მოთხოვნის დაკმაყოფილების შედეგად;
3. **მყიდველი ბანკს** ანიჭებს უფლებამოსილებას, **მყიდველის** მიერ **ხელშეკრულებით** ნაკისრი ვალდებულებების შესრულების მონიტორინგის მიზნით, **მესამე პირ(ებ)ს** გადასცეს ან/და **მესამე პირ(ებ)ისაგან** მიიღოს (მათ შორის ერთმნიშვნელოვნად ს.ს.ი.პ. სახელმწიფო სერვისების განვითარების სააგენტოსგან), **მყიდველის** შესახებ არსებული **კონფიდენციალური** **ინფორმაცია**.

|  |  |
| --- | --- |
|  | **პრეტენზიები და დავები** |

1. **ხელშეკრულებიდან** გამომდინარე ყველა დავა უნდა გადაწყდეს **მხარეთა** შორის მოლაპარაკების გზით.
2. დავის მოუგვარებლობის შემთხვევაში, **მხარეები** მიმართავენ სასამართლოს **ბანკის** ადგილსამყოფელის მიხედვით. ამასთან, **მხარეები** თანხმდებიან, რომ დავასთან დაკავშირებით პირველი ინსტანციის სასამართლოს მიერ **ბანკის** სასარგებლოდ მიღებული გადაწყვეტილება მიქცეული იქნება დაუყოვნებლივ აღსასრულებლად.

|  |  |
| --- | --- |
|  | **ფორს-მაჟორი** |

* 1. **მხარე** არ არის პასუხისმგებელი მის მიერ **ხელშეკრულებით** ნაკისრი ვალდებულებების შეუსრულებლობაზე ან/და არაჯეროვან შესრულებაზე, თუ აღნიშნული შეუსრულებლობა ან/და არაჯეროვანი შესრულება განპირობებულია **ფორს-მაჟორული** **გარემოებ(ებ)ის** მოქმედების შედეგად.
	2. **მხარე**,რომელსაცწარმოეშვა **ფორს-მაჟორი**, მიუხედავად იმისა დასრულებულია თუ არა მისი მოქმედება,ვალდებულია: (ა) აღნიშნული გარემოებ(ებ)ის დადგომიდან 3 (სამი) **საბანკო** **დღის** ვადაში მიაწოდოს მეორე **მხარეს** **ფორს-მაჟორულ** **გარემოებ(ებ)თან** დაკავშირებული ინფორმაცია, რომელიც უნდა შეიცავდეს **ფორს-მაჟორული** **გარემოებ(ებ)ის** აღწერას, მისი მოქმედების სავარაუდო ხანგრძლივობას, შეწყვეტის შემთხვევაში შეწყვეტის თარიღს/დროს და (ბ) მიიღოს აუცილებელი ზომები ამ გარემოებ(ებ)ით გამოწვეული/მოსალოდნელი შედეგების (მათ შორის ერთმნიშვნელოვნად ზიანის/ზარალი) შესამცირებლად/აღმოსაფხვრელად.
	3. **მყიდველის** მიერ **ფორს-მაჟორული** **გარემოებ(ებ)ზე** მითითებისას მათი არსებობა ან/და არარსებობა უნდა დასტურდებოდეს **კანონმდებლობის** საფუძველზე უფლებამოსილი ორგანოს მიერ გაცემული ცნობით, რომელიც **ბანკს** უნდა წარედგინოს **ფორს-მაჟორული** **გარემობ(ებ)ის** შესახებ **ბანკისათვის** ინფორმაციის მიწოდებიდან 10 (ათი) კალენდარული დღის ვადაში.
	4. **ნასყიდობის ხელშეკრულების** 15.2. პუნქტის „ა“ ქვეპუნქტით განსაზღვრული ვალდებულება შესაბამის **მხარეზე** ვრცელდება **ფორს-მაჟორული** **გარემოებ(ებ)ის** შეწყვეტის შემთხვევაშიც.
	5. **ფორს-მაჟორის** მოქმედების განმავლობაში, **ხელშეკრულებით** გათვალისწინებული ვალდებულებები და მათი შესრულების ვადები შეჩერდება და გადავადდება **ფორს-მაჟორის** ხანგრძლივობის შესაბამისად. აღნიშნული ვადების დინება ან/და ვალდებულებების შესრულების პირობა განახლდება **ფორს-მაჟორული** **გარემოებ(ებ)ის** აღმოფხვრისთანავე.
	6. **მყიდველი** ვალდებულია სრულად და ჯეროვნად შეასრულოს **ხელშეკრულებით** ნაკისრი სხვა ვალდებულებები თუ (ა) **ფორს-მაჟორის** მოქმედება არ ახდენს გავლენას მათსრულ და ჯეროვან შესრულებაზე და (ბ) **ბანკს** აღნიშნული შესრულების მიმართ გააჩნია ინტერესი.
	7. იმშემთხვევაშითუ, **ფორს-მაჟორის** მოქმედებისას: (ა) **ფორს-მაჟორის** ვადის ხანგრძლივობა აღემატება 90 (ოთხმოცდაათი) კალენდარულ დღეს ან (ბ) **ხელშეკრულებით** ნაკისრი ვალდებულებ(ებ)ის შესრულების მიმართ **ბანკს** აღარ გააჩნია ინტერესი - **ბანკი** უფლებამოსილია ცალმხრივად მოითხოვოს **ხელშეკრულების** სრულად ან/და ნაწილობრივ შეწყვეტა.

|  |  |
| --- | --- |
|  | **მყიდველების სიმრავლე** |

1. **ხელშეკრულების** მიზნებისათვის, „**მყიდველი**”-ს დეფინიციაში მოცემულ **პირებზე** **ხელშეკრულების** პირობები გავრცელდება სრულად, გარდა იმ შემთხვევისა, როდესაც შესაბამისი **პირის** სამართლებრივი სტატუსიდან (ფიზიკური პირი, იურიდიული პირი ან სხვა ორგანიზაციული წარმონაქმნი) გამომდინარე კონკრეტული პირობა ვერ გავრცელდება ამგვარ **პირზე.**
2. იმ შემთხვევაში, თუ **ხელშეკრულების** **მხარეს** წარმოადგენს ერთზე მეტი **მყიდველი**:
	* 1. თითოეული ასეთი **მყიდველი** წარმოადგენს **ბანკის** მიმართ სოლიდარულ მოვალეს **ხელშეკრულებიდან** გამომდინარე ვალდებულებებზე;
		2. თითოეული **მყიდველის** სოლიდარული პასუხისმგებლობა ძალაშია მიუხედავად მათ მიერ ხელშეკრულებიდან გამომდინარე ვალდებულებების უზრუნველსაყოფად **ბანკის** სასარგებლოდ რაიმე ფორმით გაცემული დამატებითი ვალდებულების (მათ შორის, დაზღვევის ან/და გარანტიის) არსებობა/არარსებობისა;
		3. ერთ-ერთ **მყიდველთან** დაკავშირებული ფაქტები გამოიყენება სხვა **მყიდველების** მიმართაც, იმის გათვალისწინებით, რომ **ბანკის** მიერ რომელიმე **მყიდველის** მიმართ თავისი უფლებების გამოუყენებლობა (სრულად ან ნაწილობრივ) არ გავრცელდება სხვა **მყიდველებზე** და არ ათავისუფლებს მათ შესაბამისი ვალდებულებებისაგან;
		4. ერთ-ერთი **მყიდველის** მიერ **ხელშეკრულების** დარღვევის შემთხვევაში, **ბანკი** უფლებამოსილია შესაბამისი მოთხოვნა/მოთხოვნები წაუყენოს ნებისმიერ **მყიდველს** და მის მიმართ ისარგებლოს **ხელშეკრულებით** გათვალისწინებული ან/და **კანონმდებლობით** დადგენილი უფლებებით.
		5. **ბანკი** უფლებამოსილია თავისი სურვილისამებრ შესრულება მოსთხოვოს ნებისმიერ **მყიდველს** როგორც მთლიანად, ასევე ნაწილობრივ. სოლიდარული ვალდებულება ვრცელდება **მყიდველის** უფლებამონაცვლეებსა და სამართალმემკვიდრეებზე მათი წილის შესაბამისად. თუ ერთი **მყიდველის** ვალდებულებას შეასრულებს სხვა ნებისმერი **მყიდველი** კრედიტორის წინაშე მას უჩნდება რეგრესის უფლება იმ **მყიდველის** მიმართ, ვისი ვალდებულებაც შეასრულა. თუ ერთ-ერთი **მყიდველი** გადახდისუუნარო გახდება, ასეთ შემთხვევაში მის მიერ შეუსრულებელი ვალდებულება თანაბრად ნაწილდება სხვა **მყიდველებზე**.
		6. **მყიდველის** მიერ **ხელშეკრულების** სრულად ან ნაწილობრივ შეწყვეტა დასაშვებია ყველა **მყიდველის** მიერ **ბანკისთვის** წარდგენილი ერთობლივი მოთხოვნის საფუძველზე.

|  |  |
| --- | --- |
|  | **სხვა პირობები** |

1. **მხარეები** ადასტურებენ, რომ **ხელშეკრულების** ხელმოწერისას ისინი მოქმედებდნენ გონივრული განსჯის შედეგად, წინასწარ გაეცნენ **ხელშეკრულებას**, სრულად ესმით **ხელშეკრულების** პირობების შინაარსი და ისინი სათანადოდ იქნა შესწავლილი **მხარეთა** მიერ.
2. თითოეული **მხარე** (ა) უფლებამისილია ისარგებლოს **ხელშეკრულებით** განსაზღვრული უფლებ(ებ)ით და (ბ) ვალდებულია შეასრულოს **ხელშეკრულებით** ნაკისრი ვალდებულებ(ებ)ი.
3. **ნასყიდობის** **ხელშეკრულების** პირობებსა და **დანართ(ებ)ის** პირობებს შორის წინააღმდეგობის არსებობისას უპირატესობა მიენიჭება **დანართ(ებ)ის** პირობებს;
4. **დანართ(ებ)ის** პირობებს შორის წინააღმდეგობის არსებობისას უპირატესობა მიენიჭება იმ **დანართის** პირობებს, რომელიც ადგენს უფრო სპეციალურ პირობებს და განკუთვნილია კონკრეტული სამართალურთიერთობის მოსაწესრიგებლად.
5. თუ **ხელშეკრულებით** სხვარამარარისგანსაზღვრული **ბანკის** მოთხოვნა **მყიდველის** მიერ უნდა შესრულდეს მოთხოვნით განსაზღვრულ ვადაში, ხოლო ასეთის არ არსებობისას, **ბანკის** მოთხოვნიდან 10 (ათი) კალენდარული დღის ვადაში.
6. **ხელშეკრულების** რომელიმე მუხლ(ებ)ის, პუნქტ(ებ)ის ან/და ქვეპუნქტ(ებ)ის **კანონმდებლობის** საფუძველზე ბათილად ცნობის/ძალადაკარგულად გამოცხადების შემთხვევაში დანარჩენი მუხლ(ებ)ი, პუნქტ(ებ)ი, ქვეპუნქტ(ებ)ი ინარჩუნებენ იურიდიულ ძალას, ბათილი/ძალადაკარგული მუხლ(ებ)ის, პუნქტ(ებ)ის, ქვეპუნქტ(ებ)ის ნაცვლად მოქმედებს ის მუხლ(ებ)ი, პუნქტ(ებ)ი ან/და ქვეპუნქტ(ებ)ი, რომლ(ებ)ითაც ადვილად მიიღწევა **ხელშეკრულების** მიზანი.
7. **ხელშეკრულებაში** ცვლილებების ან/და დამატებების შეტანა დასაშვებია წერილობითი ფორმით **მხარეთა** მიერ ხელმოწერილი შეთანხმების საფუძველზე. **ხელშეკრულებაში** შეტანილი ცვლილებები ა/და დამატებები წარმოადგენს **ხელშეკრულების** განუყოფელ ნაწილს და მოქმედებს მასთან ერთად.
8. ერთ-ერთი **მხარის** მიერ **ხელშეკრულებიდან** ან/და **კანონმდებლობიდან** გამომდინარე ვალდებულებების დარღვევის შემთხვევაში, მეორე **მხარის** მიერ უფლებ(ებ)ის გამოუყენებლობა არ წარმოადგენს მოთხოვნის უფლებაზე უარის თქმის საფუძველს, ამასთან აღნიშნული **მხარის** მიერ ამგვარი უფლებ(ებ)ის გამოუყენებლობა არ წარმოადგენს შემდგომში **ხელშეკრულების** ან/და **კანონმდებლობის** დარღვევის შედეგად წარმოშობილ მოთხოვნის უფლებაზე უარის თქმის საფუძველს.
9. ნებისმიერი და ყოველი უფლება, რომელიც მიენიჭება **მხარეს** მეორე **მხარის** მიერ **ხელშეკრულების** ან/და **კანონმდებლობის** სრულად ან ნაწილობრივ დარღვევის შედეგად, კრებითია და დაემატება **ხელშეკრულებით** ან/და **კანონმდებლობით** მინიჭებულ ყველა სხვა უფლებას.
10. **მყიდველი** არ არის უფლებამოსილი **ბანკის** წინასწარი წერილობითი თანხმობის გარეშე **მესამე** **პირ(ებ)ს** სრულად ან ნაწილობრივ დაუთმოს **ხელშეკრულებით** მინიჭებული უფლებები ან/და **ხელშეკრულებით** ნაკისრი ვალდებულებები. ამასთან, **ბანკი** მიუხედავად აღნიშნული პირობისა უფლებამოსილია საკუთარი შეხედულებისამებს **მესამე პირებისაგან** მიიღოს **ხელშეკრულებით** განსაზღვრული ვალდებულების შესრულება.
11. **ხელშეკრულების** პირობების მოქმედება სრულად ვრცელდება **მხარეებზე**, მათ თანამშრომლებზე, წარმომადგენლებზე, სამართალმემკვიდრეებსა და უფლებამონაცვლეებზე.
12. **ხელშეკრულება** რეგულირდება და განიმარტება **კანონმდებლობის** შესაბამისად. იმ შემთხვევებში, რომლებიც არ არის გათვალისწინებული **ხელშეკრულებით** **მხარეები** იხელმძღვანელებენ **კანონმდებლობით** დადგენილი შესაბამისი ურთიერთობის მარეგულირებელი ნორმებით ან/და დამატებით შეთახმებული პირობებით. ამასთან, **მხარეები** თანხმდებიან, რომ **ხელშეკრულების** შესრულების ადგილად მიიჩნევა **ბანკის** იურიდიული მისამართი.
13. **მხარეები** თანხმდებიან, რომ **ხელშეკრულებიდან** გამომდინარე ან/და მასთან დაკავშირებული ხარჯების ანაზღურების ვალდებულება ეკისრება **მყიდველს** (მათ შორის და არამარტო, **მყიდველი** უზრუნველყოფს, მიუხედავად გადახდის ვალდებულების წარმოშობის მომენტისა, **უძრავი ნივთის** ათვისებისა და მსგავსი ღონისძიებების გატარებისათვის **ხელშეკრულების** დადებამდე გაწეული ხარჯების, **უძრავი** **ნივთის** **რეესტრში** სარეგისრაციო წარმოებასთან დაკავშირებული ხარჯების, სანოტარო მომსახურების ხარჯების, აგრეთვე **უძრავ** **ნივთთან** დაკავშირებული დოკუმენტაციის **ბანკისათვის** მიწოდების ხარჯების ანაზღაურებას).
14. **ხელშეკრულებაში** არსებული მუხლ(ებ)ი/პუნქტ(ებ)ი/ქვეპუნქტ(ებ)ი დანომრილი და დასათაურებულია, ხოლო გამუქებული სიტყვები მოცემულია **ხელშეკრულების** შინაარსის მოხერხებულად აღქმის მიზნით და არ ახდენს გავლენას **ხელშეკრულების** პირობ(ებ)ის ინტერპრეტაციაზე.
15. თუ **ხელშეკრულებით** სხვა რამ არ არის განსაზღვრული, **ხელშეკრულების** ხელმოწერამდე **მხარეთა** შორის **ხელშეკრულების** საგანზე არსებული სიტყვიერი ან/და წერილობითი შეთანხმებები ჩაითვლება ძალადაკარგულად.
16. **მყიდველი** ვალდებულია ხელი მოაწეროს **ხელშეკრულების** ყველა გვერდს.
17. **ხელშეკრულება** შედგენილია ქართულ ენაზე. **მხარეთა** შეთანხმებით **ხელშეკრულება** დამატებით შესაძლოა დაიდოს სხვა ენაზეც. ამ შემთხვევაში ქართულ ენაზე შედგენილ **ხელშეკრულებას** უპირატესობა მიენიჭება სხვა ენაზე შედგენილ **ხელშეკრულების** ეგზემპლარებთან მიმართებაში.
18. **ხელშეკრულების** თითო თანაბარი იურიდიული ძალის მქონე ეგზემპლარი გადაეცათ **მხარეებს.**

|  |  |
| --- | --- |
|  | **მხარეთა ხელმოწერები** |

|  |  |  |  |
| --- | --- | --- | --- |
|  | **ბანკი** |  |  **მყიდველი** |
|  | ­­----------------------------- |  |  -------------------------------- |